अमेरिकामा अर्थोपेडिक सर्जरीमा स्पेशलाईज अध्ययन सकेर नेपाल आएपछि म पनि निरन्तर सिक्दैछु र धेरैलाई पढाउने सिकाउने काम गरेँ । व्यवस्थित तरिकाले १८ वर्ष युनिभर्सिटीको मातहतमा पोष्ट ग्य्राजुयट ट्रेनिङ सञ्चालन गरेँ । धेरै कठिनाइहरु थिए । काठमाडौं विश्वविद्यालयअन्तर्गत मैले ३३ जना अर्थोपेडिक सर्जन ट्रेन गरेको छु । अहिले पनि एफ. सि. पि. एस. पाकिस्तान प्रोग्राममा ३—४ जना विद्यार्थी भइरहन्छन् । त्यसैले मैले काम शुरु गरेदेखि नै पढ्ने र सिक्ने बानीलाई निरन्तरता दिएँ । यो बानीले आफ्नो सीप सार्पन गरेर स्पेशलाईज सेवा दिन सफल भएँ । मैले निजी क्षेत्रबाट काम गरेको भएपनि इन्टरनेसनल जर्नलहरुमा आफ्नो कामको विषयमा च्याप्टर लेखेको छु । अहिले पनि इन्डियन जर्नल अफ अर्थोपेडिक्सको इन्टरनेसनल एड्भाइजर छु ।
